Nuttate de Tarde

Cu **nuttate de Tarde** ce se referisce a 'nu attacche aerée d'a seconda uerre mundiale ca ave successe jndr'à nuttate 'mbrà l'11 e 'u 12 novemmre 1940.

Jndr'à quedda date 'a flotte navale d'a Reggia Marine Tagliane, ca s'acchiave jndr'à 'u Puèrte de Tarde, avìe grave danne pe colpe de 'nu bombardamende forte forte a opere d'a flotte aerée d'a Royal Navy brittanneche.

## Premesse

'A base navale de Tarde, accussì cumme tutte le base navale tagliane, ere attrezzate a cumme se deve pa reparazione de le aunità scuasciate, grazie soprattutte a 'a disponibbilità de granne bacine de carenagge, e a 'a presenze jndr'à l'arsenale sue de tutte le pezze de recambie pe le macchinarie e le arme.

Comungue se rescondravane grave carenze pe tutte quidde ca riguardave 'a protezzione condraerée e 'a protezzione andisiluramende de le nave jndr'à 'u puérte: le battarie condraerée erane combletamende insufficiende sie cumme numere ca cumme calibro, e a quiste se avere aggiungere 'a scarsa protezzione de notte avute da 'u fatte ca non ge stavane radar, e quinde 'a rivelazione de evenduale aerée ostile ca se avvicinavane ere affidate a de le proietture vicchie de portata scarse, guidate da aerofone ca resalivane a 'a prima uerre mundiale.

Pe quanne arreuarde 'a protezzione andisilure, queste ere affidate a le rezze ande-silure, pure lore erane picche assaije pe colpe d'a scarsità de le materie prime ca ere 'nu gruésse probbleme de l'industrie tagliane: se facevane infatte 3&nbsp;600 metre de rezze a 'u mese, da distribbuì jndr'à tutte le base militare tagliane, e de le 2&nbsp;800 metre commissionate pa protezzione de le nave ormeggiate jndr'à 'u Mare Granne sulamende 'nu picche cchiù d'a metà avere arrevate a destinazione e, assaije de chiste non g'averene state angore stennute.

## Scenarie
Jndr'à l'aguste d'u 1940, trasérene in servizie doje aunità nove da battagghie d'a Reggia Marine: le nave da battagghie granne granne *[[Vittorio Veneto (nave da battagghie)|Vittorio Veneto]]* e *[[Littorio (nave da battagghie)|Littorio]]*.

Chiste erane longhe 238 metre, putevane sviluppà 'na velocità massime de 30 node e tenévane 'nu dislocamende de 41&nbsp;300 t standàrd. 'U pese comblessive d'a corazzatture sulamende ere de 13&nbsp;600&nbsp;t. L'armamende ere fatte da nove cannune da 381/50&nbsp;mm mi se sus a ttre torre trinate, da 12 cannune da 152/55&nbsp;mm e da 12 cannune da 90/50&nbsp;mm. Stavane pure 4 cannune da 120/40&nbsp;mm pu tire illuminande, 20 mitragliere andiaerée da 37/54&nbsp;mm e 30 da 20/65&nbsp;mm.

Doje mise cchiù tarde le truppe tagliane traserene jndr'à l'Epire, jndr'à l'ambite d'a Uerre Greche-Tagliane, costringenne 'a Granne Bretagne a 'mbegnarse militarmende a 'u fianghe d'a Grecie, sie pe evità ca le tagliane spicciassere pe condrollà 'u mare Eggée, mettenne accussìe in pericole 'a securezze de Alessandrie d'Eggitte, sie pe scoraggià 'a Turchie da 'u trasè jndr'à 'u conflitte cumme alleate de l'Asse.

Stu fatte purtò 'n'aumende forte assaije d'u numere de convoglie maritteme brittanece ca partivane da l'Eggitte, pe conzendìe 'nu sembre crescende refornimende de materiale de uerre a le porte grecie e a l'isole de Malte, roccaforte britanneche strateggeche 'mbrà 'a Sicilie e 'a Tunisie, vecine 'a quale passavane le convoglie marittime tagliane ca averena scè in Libbie. 'A vicinanze de Tarde a ste manovre preoccupò assaije probbie l'ammiraglie brittanneche, purcé le nave tagliane ca facevane base putevane raggiungere e scuascià jndr'à 'nu mode facile-facile le convoglie maritteme brittannece in navigazzione.

## L'operazzione Judgement
'A Royal Navy, rappresendate da 'u Cumandande in Cape d'a *Mediterranean Fleet*, ammiraglie Andrew Cunningham, decedìe allore de allestìe 'n'operazzione pe affunnà o danneggià le aunità navale tagliàne ca se acchiavane jndr'à base de Tarde, perfezzionanne 'nu piane de attacche de notte cu aerosilurande studiate ggià jndr'à 'u 1935 da l'ammiraglie Lumley Lyster, a l'epoche d'a uerre de Etiopie. 'U piane ere assaije rischiose e cundave assaije sus a 'u fattore sorprese, purcé le portaerée da le quale avessere decollate le aerée pe ffà 'a missione s'averena carrescià ninde ninde a 130 migghie d'a coste tagliane, cu 'u rischie de essere scuperte da 'u nemiche. Pò s'avera illuminà 'a rade ausanne l'aijute de aerée bengalire, mendre le aereosilurande avessere dovute vulà a pele d'acque, pe zumbà le batterie condraerée e pe no ffà chiandà le silure jndr'à mote d'u funnale vasce. Pure cu tutte ste accorgimende, ce le nave tagliàne avessere stennute le cortine fumoggene l'azione avessere fallite secure secure.

'U pomerigge d'u 6 novemmre 1940 l'operazzione accumenzò: le nave da battagghie *[[HMS Malaya (1915)|Malaya]]*, *[[HMS Ramillies (07)|Ramillies]]*, *[[HMS Valiant (1914)|Valiant]]* e *[[HMS Warspite (1913)|Warspite]]*, 'a portaerée*[[HMS Illustrious (R87)|Illustrious]]*, le 'ngrociature *[[HMS Gloucester (C62)|Gloucester]]* e *[[HMS York (90)|York]]* e 13 cacciatorpediniere parterene da Alessandrie d'Eggitte dirette verse Malte, addò stave parcheggiate 'a portaerée *[[HMS Eagle (1918)|Eagle]]*.

'U 8 novvemre, allarmate da ste manovre jndr'à 'u Mare Mediterranée, 'u Comande supreme d'a Marine Tagliàne mannò aunità cacciatorpediniere, torpediniere e sommerggibbile de pattugghie jndr'à 'u canale de Sicilie, invece jndr'à base de Tarde avenìe fatte congendrà 'u gruésse d'a forze navale tagliàne.

Le nave brittanneche raggiungerene Malte jndr'à sciurnate d'u 10 novemmre, e 'u sciurne apprisse 'a portaerée *Illustrious* accumenzò a scè verse 'u punde stabbilite pu lange de le aerée verse Tarde. 'A portaerée *Eagle* non ge puté 'nvece salpà pe colpe de 'n'avarìe a 'u motore: stu 'ngonveniende dimezzò praticamende 'u numere de aerée disponibbile, ma non ge costrengìe a spustà nnande l'ingursione.

Le recognizziune de le aerée brittannece sus a Tarde se allungarene 'nzigne 'a sere de l'11 novemmre, quanne 'a Royal Navy avere sapute ca jndr'à le doje rade d'u puérte de Tarde se averene accucchiate le nave da battagghie *[[Andrea Doria (nave da battagghie 1913)|Andrea Doria]]*, *[[Caio Duilio (nave da battagghie 1937)|Caio Duilio]]*, *[[Conde de Cavour (nave da battagghie)|Conde de Cavour]]*, *[[Giulio Cesare (nave da battagghie)|Giulio Cesare]]*, *[[Littorio (nave da battagghie)|Littorio]]* e *[[Vittorio Veneto (nave da battagghie)|Vittorio Veneto]]*, le 'ngrociature pesande *[[Bolzano ('ngrociatore)|Bolzano]]*, *[[Fiume ('ngrociatore)|Fiume]]*, *[[Gorizia ('ngrociatore)|Gorizia]]*, *[[Pola ('ngrociatore)|Pola]]*, *[[Trende ('ngrociatore)|Trento]]*, *[[Trieste ('ngrociatore)|Trieste]]* e *[[Zara ('ngrociatore)|Zara]]*, le doje 'ngrociature leggere *[[Luigge de Savoie Duche de le Abbruzze ('ngrociatore)|Luigge de Savoie Duche de le Abbruzze]]* e *[[Gesèppe Garibaldi ('ngrociatore 1936)|Gesèppe Garibaldi]]* e 'nu sacche de cacciatorpediniere. Pe cità 'n'espressione de l'ammiraglie Andrew Cunningham: «*Tutte le [[faggiane]] stavane jndr'à 'u nide*».

Pe defennere 'u puérte averene state previste 87 ballune de sbarramende, ma le condiziune cattive d'u clime de le sciurne apprime ne averene strazzate 60 e non ge s'averene putute angore cangià purcé mangave l'idroggene.

Le aunità navale stavane prutette da rezze parasilure, ma de le 8.600 metre ca servivane pe 'na difese efficace, avérene state mise sulamende 4&nbsp;200 metre. Ste rezze erane 'u stesse stennute pe 10 metre sulamende sotte a 'u levélle d'u mare, lassanne cioé 'nu spazie senze protezzione 'mbrà le rezze e 'u funnale. L'ammiraglie de squadre Inigo Campioni avere pure richieste ca le rezze parasilure avenessere sistemate a 'na distanze da le nave sue tale da puté salpà veloce veloce, senze apprime ca s'averena luà le protezziune.

L'attacche a 'a base de Tarde avére state programmate pu 21 ottommre, in onore de l'anniversarie d'a battagghie de Trafalgar, ma pe probbleme tecnice a borde de l*Illustrious* l'attacche avenìe spustate nnande a l'11 novemmre.

A le ore 20:30 da 'a portaerée *Illustrious* accumenzarene le operazziune de decolle d'a prime ondate de aerée ca averena scé a Tarde.

Arrevate a l'obbiettive quacche minute apprime de le ore 23:00, avenèrene accolte da 'nu fuéche de sbarramende putende probbie. Doje bengaliere accumenzarene a langià le bengale sus 'a sponde oriendale d'u Mare Granne pe illuminà le profile de le bersaglie, mendre seie aerosilurande *[[Fairey Swordfish]]* accumenzarene a scennere a quote de siluramende. 'Nu prime aerée, ca avenìe pò abbattute, sgangiò 'nu selure condre 'a *Conde de Cavour*, sbunnanne 'a fiangate sinistre, otre e ddoje appundarene condre a l*Andrea Doria*, senze però ca l'averene pigghiate.

Condemboraneamende quattre aerosilurande, armate cu bombe, danneggiarene le cacciatorpediniere *[[Libeccio (cacciatorpediniere)|Libeccio]]* e *[[Emanuele Pessagno (cacciatorpediniere)|Pessagno]]*, bumbardarene le deposite de carburande e scuasciarene doje idrovolande.

A le 23:15 doje aerosilurande attaccarene condemboraneamende 'a *Littorie*, colpennele sie a dritte ca a sinistre, invece l'urteme *Swordfish* sgangiò inutilmende 'nu silure condre 'a *Vittorio Venete*.

A le 23:20 le aerée d'a prime ondate se ritirarene, ma a le 23:30 arrevarene le aerée d'a seconda ondate. Pure ca stave 'u fuéche de sbarramende, 'nu prime *Swordfish* sgangiò 'nu silure condre 'a *Caio Duilie* pigghiannela a dritte, mendre doje aerosilurande culpirene 'a *Littorie*. 'N'otre aerée pundò 'a *Vittorio Venete* ca pure sta vote avenìe resparmiate, mendre 'nu seconde *Swordfish* avenìe scettate 'nderre jndr'à 'u tendative de attaccà 'a *Gorizia*.

Infine 'n'urteme attacche danneggiò seriamende 'u 'ngrociatore *Trende*. Le urteme aerée se retirarene a le 0:30 d'u 12 novemmre: l'attacche condre a Tarde avere spicciate. Jndr'à 90 minute le aerosilurande d'a Royal Navy averene fatte 'nu sbuénne de danne, purcé metà de le nave da battagghie tagliàne avèrene state mise fore combattimende. 'U bilange avérene state de 58 muérte, 32 de le quale sus 'a Littorie, e 581 ferite, seie nave da uerre danneggiate (3 corazzate - 'a Cavour jndr'à 'nu mode accussì grave ca non ge repigghiò cchiù servizie - 1 'ngrociatore e 2 cacciatorpediniere), e 'nu sacche de danne a le 'nstallazziune de terre. Stritte stritte, pe mutive de nature militare, 'u bollettine de uerre d'u Comande Supreme nº 158 d'u 12 novemmre 1940:

'U resultate de l'ingursione demustrò soprattutte 'na cose, quande ere sbagliate 'a convinzione seconne 'a quale le aerosilurande non g'avessere putute culpì le nave a 'u 'nderne de le base, pu fatte ca stavane le funnale vasce, ma soprattutte signò 'nu punde de svolte jndr'à le strateggie d'a uerre sus a 'u mare, affidanne a l'aviazzione e quinde a le portaerée 'nu ruole funnamendale jndr'à le uerre future. A Tarde scìe pure l'addette militare ca stave jndr'à l'ambassciate giapponese a Rome cu 'u 'ngareche de pigghià 'nu sbuénne de 'mbormaziune sus a 'u raid purcé pure lore ste pruggettavane 'n'attacche uguale uguale condre a le State Aunìte d'Americhe sus a 'u puérte de Pearl Harbour pe l'anne sc'avene.

## 'A 'ngursione jndr'à 'u strette de Otrande

Condemboraneamende a l'attacche de Tarde, 'a sere de l'11 novemmre, atturne a le ore 18:00, 'nu picche de 'ngrociature e cacciatorpediniere 'nglise se staccarene da 'a flotte prengepàle pe scé verse 'u Canale d'Otrande, addò s'avere 'ndercettà 'u traffeche tagliàne verse l'Albanie.

'A formazzione brittanneche, fatte da le 'ngrociature leggere *[[HMS Orion (85)|Orion]]*, *[[HMS Ajax (22)|Ajax]]*, *[[HMAS Sydney (D48)|Sydney]]* cu 'a scorte de le cacciatorpediniere d'a Classe Tribal *Nubian* e *Mohawk*, 'ndercettò 'nu convoglie dirette a Valone, fatte da le piroscafe *Andonije Locatelli*, *Premuda*, *Capo Vado* e *Catalani*, scortate da 'a torpediniera vecchie *[[Nècole Fabrizi (cacciatorpediniere)|Fabrizi]]* e da 'u 'ngrociatore ausigliarie *[[RAMB III]]*.

L'azzione avìe luéche a le ore 01:05 d'u 12 novemmre, quanne 'a formazzione 'nglese, apprisse ca avere acchiate 'u convoglie tagliàne, affunnò tutte le piroscafe nonostande l'eroiche difese fatte da 'a torpediniere *Fabrizi*, danneggiate assaije probbie, mendre 'u 'ngrociatore *RAMB III*, apprisse 'nu scambie de artiglierìe de l'inizie, se ne scìe sarvannese jndr'à 'u Puérte de Brinnese. Jndr'à 'u scondre murérene 36 marenare tagliàne, 42 avenérene ferite, invece 140 marenare avenérene sarvate da le torpediniere *Curtatone* e *Solferino*. 'U cumannande d'a torpediniere *Fabrizi*, tenende de vascelle Giuanne Barbini aven^e decorate cu 'a medaglie d'ore a a 'u valore militare.

## Effette
L'effette prengepàle avere state quidde ca 'a flotte d'a marine tagliàne ca rumanìe avenìe spustate a Napule. Comungue, nonostande 'u colpe tuéste tuéste, 'a Marine tagliàne non g'avenìe sconfitte combletamende e 'u facìe vedè jndr'à battagghie de Cape Teulade.

## Note


## Bibbliografije
*Arrigo Petacco. *Le battaglie navali del Mediterraneo nella seconda guerra mondiale*. Melane, Arnoldo Mondadori Editore, 1996.
*Brian Bethan Schofield. *La notte di Taranto: 11 novembre 1940*. Melane, Mursia, 1991. ISBN 9788842533924 
*Nino Bixio Lo Martire. *La notte di Taranto (11 novembre 1940)*. Tarde, Schena Editore, 2000.
*Andonine Trizzino. *Navi e poltrone*. Melane, Longanesi & C., 1952.

## 'Ndruche pure
*Arsenale Militare Marittime de Tarde
*Storie de Tarde
*Storie militare de l'Itaglie duranne 'a seconda uerre mundiale
*Uerre jndr'à 'u 1940

## Otre pruggette

## Collegaminde fore a Uicchipèdie
*
*
*